**RAZISKOVANJE DOMAČEGA KRAJA IN VARSTVO NJEGOVEGA OKOLJA**

Razred: 9. razred

Izbirni predmet Raziskovanje domačega kraja in varstvo njegovega okolja je namenjen učencem 9. razreda.

Predmet je enoleten in se izvaja v obsegu ene ure tedensko, torej 32 ur na leto.

Pouk bo potekal v učilnici in na terenu.

|  |  |
| --- | --- |
| V 9. razredu se učenci pri rednem pouku geografije seznanijo s Slovenijo kot svojo domovino, pri izbirnem predmetu pa raziskujejo domači kraj in spoznavajo posebnosti življenja v njem. Vsebine se povezujejo z vsebinami geografije kot obveznega predmeta, jih razširjajo, poglabljajo ter konkretizirajo.  | Municipality of Dornava - Wikipedia |

**CILJI IN VSEBINA PREDMETA:**

 V okviru izbirnega predmeta bomo na različne načine spoznavali življenje v domačem kraju in njegovi ožji ter širši okolici.

**PREUČEVALI BOMO**:

• naravnogeografske značilnosti domačega kraja (geološka zgradba, relief, prst, rastlinstvo, podnebje, vodovje, ...),

• družbenogeografske značilnosti domačega kraja (prebivalstvo, naselja, gospodarstvo, , oskrba, promet, ...),

• varstvo okolja in varstvo naravne in kulturne dediščine v domačem kraju in njegovi okolici,

• dodali bomo aktualne vsebine in teme, ki učence najbolj zanimajo.

Do novih spoznanj bomo prišli predvsem s terenskim delom in raziskovalnim pristopom.

Pouk pri predmetu je usmerjen v aktivno delo učencev (skupinsko in individualno). Učenci s terenskim in raziskovalnim pristopom raziskujejo konkretno domače okolje. Učenci se naučijo na osnovi praktičnega dela na terenu izdelati poročilo in poročati o svojem delu.

dr. Aleš Marđetko